
ОБЩИНСКИ СЪВЕТ – БЕРКОВИЦА
Н А Р Е Д Б А
 
ЗА РЕКЛАМНАТА И ИНФОРМАЦИОННА ДЕЙНОСТ 
В ОБЩИНА БЕРКОВИЦА
 
І Общи положения и изисквания
            Чл.1. /изм.с Решение 331, прот. 17/26.11.2004 г/ С тази Наредба се уреждат редът и условията за рекламна дейност и разпространяването на информация със средствата на външната реклама, надписите и информационно-указателните табели на територията на Община Берковица, при спазване на настоящата Наредба и действащото законодателство.
             Чл.2 Рекламата е способ за популяризиране на стоки и услуги ,производствена дейност и привличане на клиенти с художествено – изразни средства.
             Чл.3 /1/ /изм.с реш. № 331, Прот. 17/26.11.2004/ Рекламно- информационни елементи/ които за краткост ще наричаме РИЕ / могат да бъдат:
                    1.Светлинна и друга реклама по покривите;
                    2.Крайпътна реклама, закрепена неподвижно; касети, осветени отвътре, рекламни пана за лепене на плакати (осветени или неосветени);
                    3. Реклами по калкани и фасади на сгради над партерни етажи;
                    4.Реклами към градския партер: магазини, заведения и други обекти с обществено-обслужващи функции, разположени перпендикулярно или успоредно на фасадата или по тротоара;
                        /2/ Не светещата реклама се поставя на не по-малко от 50 см от нивото на терена. Нейните параметри следва да бъдат съобразени с конкретната градоустройствена обстановка.
                        /3/ Светеща и осветена реклама е тази, която използва собствен източник на светлина. Ако съоръжението, носещо светеща реклама, е върху покрив, неговите параметри следва да бъдат съобразени с архитектурния образ (силует, пластично оформление и др.) на сградата.
                        /4/ Не са РИЕ задължителните означения по ЗЗП на фасадите и витрините на търговски обекти,ателиета за услуги,гари,автогари и др.         
Чл. 4. /допъл. с реш. 331, прот. 17/26.11.2004/ Изисквания към РИЕ :
1.Да бъдат изработени от трайни и пожаро - безопасни материали.
2.Да не пречат на участниците в движението по пътищата.
3.Да бъдат поддържани в добро състояние по отношение на чистота и функция от физическото или юридическо лице – техен собственик.
4.Да бъдат лесни за монтаж и демонтаж.
5.Подвижните РИЕ да бъдат на места не възпрепятстващи движението.
6.Да съдържат наименованието, адреса или седалището на собственика, респективно юридическото или физическото лице, получило разрешение за поставяне или собственика на рекламни, информационни и монументално-декоративни елементи.
7.Да не се нарушават условията на обитаване, както и да не се създават пречки за ползването на имота, към който са прикрепени;
8.Да не се закрива друго рекламно пано, търговски или друг обществен обект, както и да не се затруднява достъпа към него;
 9. Всички текстове в областта на рекламата е необходимо да бъдат изписани на български език, с изключение на търговска марка или фирмен знак (лого), съгласно съдебна, респективно патентна регистрация. Те могат да се изпишат допълнително и на  латиница. 
Чл.5. /допъл. с реш. 331, прот. 17/26.11.2004/  Не се допуска рекламирането на :
1.Забранени за употреба вещества и препарати с наркотично действие.
2.Лекарствени средства ,за които има забрана или ограничения предвидени в специални нормативни актове.
3.Порнографски материали.
4.Оръжия.
5. /Отменена с Решение №861 от Протокол №48/30.06.2017г./
6.Извършването на политическа агитация чрез рекламно-информационни елементи, освен поставянето на информационни, указателни и агитационни материали върху клубовете на политическите партии и билбордове;
7.Пропагандирането под каквато и да е форма на омраза и насилие, расова или етническа нетърпимост;
8.Пропагандирането под каквато и да е форма на действия, забранени от законодателството на Република България.
9. Използването в рекламните, информационните и монументално-декоративните елементи  символа на община Берковица и лица на изборни длъжности в държавното управление.
Чл.6.  /доп.с реш. 331, прот. 17/26.11.2004/ Не се допуска разполагането на РИЕ които :
                    1.Съдържат невярна или подвеждаща информация.
             2.Рекламират стоки и услуги,посредством твърдения за недостатъци на други стоки и услуги.
            3. Накърняват правата или доброто име физически и юридически лица.
                   4. Монтирането на рекламни, информационни и монументално-декоративни елементи върху сграда, имот или съоръжение без писмено съгласие на техния собственик, както и върху сгради и съоръжения, определени със закон;
                   5. Използване на светлинни символи и шрифтови надписи, прилагани или наподобяващи елементи от системата за регулиране на движението;   
Чл.7. /доп. С реш. 331, прот.17/26.11.2004/ Не се разрешава разполагането на съоръжения за външна реклама на територията на Община Берковица върху :
1. Сгради обявени за паметници на културата,освен за случаите разрешени от НИПК.
 2. Скулптурни паметници и др. елементи на декоративната пластика,както и във визуалния обект на възприятието им.
3.Стълбове на далекопроводната електрическа мрежа.
4.Елементи от системата за регулиране на движението по пътищата. 
5. Природни забележителности и резервати;
6. Национални и градски паркове, с изключение на периферните им части;
7. Всякакъв вид дървета и едроразмерна растителност;
8. Огради на гробищни паркове, както и в самите тях;      
9. Сгради на представителните държавни и общински институции, общински детски заведения, училища, здравни и културни заведения и визуалният аспект на възприятието им.
Чл. 8. Не се допуска звукова реклама чрез говор,музика и др.,която е в нарушение на Наредбите на ОбС Берковица и други нормативни актове.       
Чл.9 /1/ /доп. с реш. 331, прот.17/26.11.2004/ Право да рекламират имат всички физически и юридически лица. 
             /2/ Всяко юридическо или физическо лице има право да разположи до три броя информационно-указателни табели, свързани с един негов обект.
             /3/ Информационно-указателните табели се разполагат на не повече от 50 м от обекта, чиято дейност   (функция, местоположение)  указват.
              /4/ Размерите на информационно-указателните табели не трябва да надвишават 1,5 кв.м., като вертикалния ръб към улицата трябва да бъде поставен на разстояние от края на уличното платно, не по-малко от 0.80 м., а долния хоризонтален - на височина не по-малко от 2,50 м. от нивото на терена.
              /5/ Рекламни материали с временен характер, могат да се разполагат на определените за това места и могат да носят само информация, свързана с икономически, социални, културни, политически и спортни прояви. Те могат да бъдат поставени за срок не по-дълъг от три месеца. 
ІІ Ред за разполагане и одобряване на рекламни материали

Чл. 10 . Редът за поставяне на украси,надписи и реклами е определен с чл.56 и 57 на ЗУТ.
Чл. 11 /1/ /изм.и доп. реш. 331,прот.17/26.11.2004г./ РИЕ могат да се разполагат на територията на Община Берковица въз основа на одобрен проект от главния архитект и разрешение за поставяне след заплащане на определена такса по тарифа.
/2/ Съобщения за културни, спортни, хуманитарни прояви и други се поставят само на определените за това места - афишни колонки, информационни табла и други.
/3/ Не се изисква разрешение за поставяне на рекламни елементи с временен характер по ал.1 и заплащане на наемна цена  върху афишни колонки - общинска собственост.
/4/ Не се изисква разрешение и заплащане на наемна вноска за поставяне на некролози на определените за целта места.
Чл.12.  /изм. Реш. 331, прот. 17/26.11.2004/ Рекламни, информационни и монументално-декоративни елементи могат да се поставят върху имоти частна или държавна собственост след издаване на разрешение за поставяне и заплащане на предвидената административна такса по тарифа,  утвърдена от Общински съвет – гр.Берковица.
Чл.12а /1//нова с решение 331, прот. 17/26.11.2004 г/ Рекламни, информационни и монументално-декоративни елементи се поставят върху имоти, публична и частна общинска собственост въз основа на схема за разполагане.
/2/ / /измен.с Протокол 31, решение № 629/09.12.2005/. Схемата по ал.1 се одобрява от главния архитект и се съгласува от Кмета на общината.
/3/  Актуализация на схемата се извършва всяка година до 31 януари. 
/4/ Със схемата по ал.1 се определят местата в имотите - общинска собственост, върху които се поставят рекламните, информационните и монументално-декоративните елементи, както и техните размери.  
Чл.12.б /нова с реш. 331,прот.17/26.11.2004/ . Отдаването под наем на общински имоти, сгради и съоръжения за разполагане на рекламни, информационни и монументално-декоративни елементи се извършва при условията и реда на Наредбата за реда на придобиване, управление и разпореждане с общинско имущество. 
Чл.12.в./нова с реш. 331, прот. 17/26.11.2004/ Информационно-указателни табели и рекламни материали с временен характер се поставят върху рекламоносители - общинска собственост след издаване на разрешение за поставяне от кмета на общината и заплащане на наемна вноска по наемни цени, одобрени от Общинския съвет.
Чл.12.г. /нова с реш. 331, прот. 17/26.11.2004/ Искане за разполагане на РИЕ се отправя в писмена форма до Кмета на Община Берковица.  
Чл.13 /1/ /доп.с реш. 331, прот. 17/26.11.2004/  Искане за разполагане на РИЕ се окомплектова със следните документи :
                    1.Скица със отразено ситуационно решение.
                    2.Архитектурно – дизайнерски проект в подходящ мащаб.
                    3.Снимки,колажи и други материали,когато се налага.
                    4.Конструктивен проект, когато се налага.
                    5.Инсталационен проект за електрическата част при светлинна реклама.
                6.Документ за собственост, изрично писмено съгласие от собственика на поземления имот или сградата или договор за наем на съоръжението или терена, където ще се разполагат рекламни, информационни и монументално-декоративни елементи;       
/2/ /нов с реш. 331, прот.17/26.11.2004 г/ Документите и материалите по ал.1 се представят в два екземпляра.    
Чл.14 /1/ Постъпилите искания се разглеждат от комисия, назначена със Заповед на Кмета.

            /2/ В състава на комисията се включват гл.архитект на Общината, специалисти от ОбА, представители на КАТ, а при необходимост и независими експерти.

Чл.15 /1/ Комисията разглежда постъпилите искания и предлага на Кмета за одобряване отговарящите на изискванията РИЕ.

            /2/ (Изменена и допълнена с Решение № 580 от Протокол №28/25.07.2025г) За съгласуване с други държавни органи и разглеждане на искането за поставяне на РИЕ се заплаща такса от 40лв. / 20,45 евро/.
Чл.16 /1/ Срокът за издаване на разрешения за поставяне или мотивиран отказ е 30 дни.

             /2/ /нов с реш.331, прот.17/26.11.2004/ Комисията по рекламна дейност може да откаже разполагането на рекламни, информационни и монументално-декоративни елементи в случаите когато:
                 1. Не отговарят на изискванията на нормативните разпоредби;
                 2. /Отменена с Решение №861 от Протокол №48/30.06.2017г./
    3. Когато не са спазени писмените указания на  комисията по рекламна дейност.
              /3//изм.реш. 331, прот.17/26.11.2004/  Отказът е в писмена форма. При отказ заплатената по чл.15, ал.2 такса не се връща.

             /4/ /изм.реш.331/прот.17/26.11-2004/ Отказът се обжалва по реда ЗАП.

Чл.17 /1/ Разрешение за поставяне на РИЕ се издава след приключване на всички процедури по съгласуване и одобряване на необходимите документи и заплащане на определените с Решение на ОбС такси.

            /2/ В разрешението се вписва името на фирмата собственик на РИЕ, кореспондентски адрес, телефон за контакт, място за разполагане на РИЕ и срока, за който е разрешено поставянето.

            /3/ Срокът по предходната алинея е минимум 1 година и максимум 3 години. В срок от 7 дни след изтичане на този срок, фирмата собственик е задължена да демонтира РИЕ за своя сметка.

            /4/ Заявления за продължаване на срока за поставяне на РИЕ се подава 30 дни преди изтичане на предното разрешение.

Чл.18 /1/ За издадените разрешения за поставяне на РИЕ се води регистър от длъжностното лице, определено от Кмета на Общината със заповед.

            /2/ В регистъра се вписва името на собственика на РИЕ, мястото на разполагане и срока, за който е разрешено поставянето.

Чл.19 /1/ Разполагането на РИЕ в имоти и по фасадите на сгради, собственост на физически и юридически лица става по общия ред, като се представя и писмено съгласие от собственика на имота. Таксата е съгласно чл.11, ал.1.

            /2/ Разпоредбите на предходната алинея не важат за случаите по чл.3, ал.2 от настоящата наредба.

            /3/ Ползването на афишни колони и табла, общинска собственост за поставяне на краткотрайни РИЕ е безплатно.

Чл.20.  /ОТМЕНЕН с Протокол № 31, Решение 629/09.12.2005 г. /РИЕ ,които имат конструктивни и инсталационни проекти,се приемат по общия ред на Наредба 6 за държавно приемане на обектите.

Чл.20а /1/ нов с реш. 331, прот.17/26.11.2004 г/  Рекламни, информационни и монументално-декоративни елементи се премахват в тридневен срок след изтичане срока на разрешителното за поставяне от собственика им.
             /2/ Премахването на рекламни, информационни и монументално-декоративни елементи, поставени в имоти – общинска собственост,  които не са премахнати по реда на ал./1/, се премахват по реда на Закона за общинската собственост.
Чл.20.б /1/ /нов с реш. 331, прот.№17/26.11.2004 г., допълнено с реш. 481, прот. №26/29.05.2009г/ Ползването на общински имоти, сгради и съоръжения за разполагане на РИЕ се извършва въз основа на  договор за наем, който се сключва от Кмета на Община град Берковица или упълномощено от него лице за срок до 3 години чрез пряко договаряне.
             /2/ Поставянето на РИЕ на общински имоти, отдадени под наем при условията на Наредбата по чл.8, ал.2 от ЗОС, се извършва въз основа на договор с кмета на общината чрез пряко договаряне.
             /3/ Договорите по предходната алинея се сключват при цени, не по-ниски от предвидените по чл.20.в./1/ от Наредбата.


/4/ При сключване на договора наемателят представя: Удостоверение за липса на задължения към Община Берковица и Разрешение за поставяне, съгласно чл. 57 и 56 от ЗУТ.

 Чл.20.в.  /1/ нов с реш. 331, прот.17/26.11.2004 г.; изменена и допълнена с Решение № 580 от Протокол №28/25.07.2025г) Физическите и юридически лица заплащат месечни наемни цени за РИЕ върху сгради и терени - общинска собственост, за квадратен метър рекламна площ, както следва:

                                                                                                                              /в лева и евро/ 

	Площ
	І-ва зона
	ІІ-ра зона
	ІІІ-та зона

	 
	Едностр.
	Двустр.
	Едностр.
	Двустр.
	Едностр.
	Двустр.

	до 0.51 м2 
	2лв.

1,02 евро
	3лв.

1,53 евро
	2лв.

1,02 евро 
	3лв. 

1,53 евро
	2лв. 

1,02 евро
	3лв.

1,53евро 

	от 0.51 до  3.5 м2
	8лв.

4,09 евро
	12лв. 

6,14 евро
	7лв. 

3,58 евро
	10лв. 

5,11 евро
	5лв. 

2,56 евро
	8лв. 

4,09евро

	От 3.5 м2 до 6 м2
	6лв.

3,07 евро
	11лв.

5,62 евро
	5лв.

2,56 евро
	8лв.

4,09 евро
	3лв.

1,53 евро
	6лв.

3,07евро

	от 6.01 до 18 м2
	5лв.

2,56 евро
	8лв.

4,09 евро
	3лв.

1,53 евро
	6лв.

3,07 евро
	2лв.

1,02 евро
	3лв.

1,53евро

	над 18 м2
	4лв.

2,05 евро
	7лв.

3,58 евро
	2.5лв.

1,28 евро
	5лв.

2,56 евро
	1.5лв.

0,77 евро
	2лв.

1,02евро


 1.      Ѕ от посочените цени да се считат за начални цени при провеждане на търгове за външна реклама. 
2.      При поставяне на рекламни материали с временен характер за срок, по-малък от 15 дни, се заплаща от наемните такси;
3.   При поставяне на многостранни реклами, наемните цени се определят, като за всяка следваща страна се заплаща допълнително 20% от цената на двустранното РИЕ.
             /2/ Лицата, осъществили права за разполагане на РИЕ, ежемесечно до 5-то число на текущия месец заплащат таксата за наем. При заплащане на таксата за шест месеца се ползва отстъпка от 5%, а при заплащане таксите за наем за 12 /дванадесет/ месеца - 10%. 
ІІІ Контрол и административно-наказателни разпоредби

 Чл.21. /изм. с реш. 331, прот.17/26.11.2004 г/ Контролът по спазването на тази Наредба се осъществява от :
-          Кмета на Община Берковица и/или от оправомощени от него лица;
-          Кметове и кметски наместници на съставните населени места на Община Берковица
Чл.22 /1/ /изм. с реш. 331, прот.17/26.11.2004 г.; изменена и допълнена с Решение № 580 от Протокол №28/25.07.2025г) Който разполага РИЕ без надлежно разрешение от Общинските органи в случаите, когато е бил длъжен да поиска разрешение и не го е направил, се наказва с глоба от 250 лева /127,82 евро/, освен ако по друг нормативен акт не подлежи на по-тежко наказание. При повторно нарушение се наказва с глоба от 500 лева /255,65 евро/.
             /2/ (Изменена и допълнена с Решение № 580 от Протокол №28/25.07.2025г) Който разполага РИЕ, които не отговарят на изискванията на тази Наредба или ги разполага на неразрешени места, в случаите, когато не се изисква разрешение от Общинските органи, се наказва с глоба от 150 лева /76,69 евро/, освен ако по друг нормативен акт не подлежи на по-тежко наказание. При повторно нарушение се наказва с глоба от 300 лева /153,39 евро/.
             /3/ Разположени в нарушение на настоящата Наредба РИЕ без отбелязан собственик се демонтират в 5-дневен срок от и за сметка на Общината.
             /4/ При констатирани разположени РИЕ в нарушение на настоящата Наредба с отбелязан собственик, на същият се дава срок от 10 дни да демонтира съоръженията и се налага глоба съгласно предвидената в ал.1. При неспазване на посочения срок се пристъпва към демонтаж по смисъла на ал.3.
             /5/ Същите санкции се налагат и на собствениците и председателите на етажната собственост, които са допуснали поставянето на реклами, несъобразени с изискванията на тази наредба.

 Чл.23 /1/ /изм. с реш. 331, прот.17/26.11.2004 г/ Органите по чл.21 могат да задължават собствениците на РИЕ, които са неизправни, с лош външен вид, не отговарят на изискванията на тази Наредба или са поставени без разрешение, да ги приведат в изправност в 10-дневен срок или да ги демонтират.
             /2/ (Изменена и допълнена с Решение № 580 от Протокол №28/25.07.2025г)    При неизпълнение на предписанията на Общинските органи по ал. 1 се налага  глоба от 200 лева /102,26 евро/. При повторно неизпълнение се наказва с глоба от 400 лева /204,52 евро/.        
               /3/ В случаите по предходната алинея, РИЕ се премахват със Заповед на Кмета на Общината за сметка на собственика на РИЕ.

Чл.24. /изм. с реш. 331, прот.17/26.11.2004 г/  Лицата, подали по надлежен ред искане за разполагане на РИЕ и поставили същите след изтичането на сроковете, не подлежат на наказание в случаите, когато общинските органи не изпълняват в срок задължението си за издаване на разрешение или постановяване на отказ.
/отм. чл. 25 и чл. 26 с реш. 331, прот.17/26.11.2004 г/
Чл.25. /изм. с реш. 331, прот.17/26.11.2004 г/ Установяване на нарушенията ,издаването,обжалването и изпълнението на наказателните постановления по реда на ЗАНН.          
ІV. Допълнителни разпоредби

             § 1. По смисъла на тази наредба:
               “Рекламна табела” е всеки текст, обемна форма или изображение, във връзка с търговия, работа, занаят или професия, имащ за цел да насърчи продажбата, покупката или наемането на стока или услуга, включително на недвижима собственост, да съдейства за популяризирането на кауза или идея или да предизвика друг ефект, желан от рекламиращия.
               “Информационно-указателна табела” е всеки текст, обемна форма или изображение, указващи близостта до една сграда или терен, където се извършва определена дейност.
               “Рекламни материали с временен характер” са знамена, транспаранти или свободно стоящи на земята табла, обозначаващи акционни, обществени, строително-ремонтни работи или предоставяне под наем и други дейности със срок на поставяне не по-дълъг от три месеца.
               “Монументални елементи” са елементите впечатляващи със своите качества и размери в памет на човек, събитие или епоха.
               “Декоративни елементи” са елементите изпълняващи утилитарна или обществена функция и са обект на проектиране или дизайнерско решение.
               “Външна реклама”е всеки текст, обемна форма или изображение, предназначени да информират обществеността или да привличат нейното внимание с търговска цел, които не се разпространяват чрез средствата за масово осведомяване, комуникациите или пряко до индивидуален клиент;
                 “Надпис”е всеки текст, обемна форма или изображение, закрепени върху сграда или съоръжение и е свързан с техните функции или с функциите на отделни обекти;

V Преходни и заключителни разпоредби

           §1. Собствениците на заварените РИЕ са длъжни да приведат всички разположени РИЕ в съответствие на тази Наредба в едномесечен срок от влизането й в сила.
          § 2.Настоящата наредба влиза в сила 14 дни след приемането от Общински съвет.)    
§ 3. (нов, приет с Решение № 580 от Протокол №28/25.07.2025г)    Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата наредба влиза в сила от датата на въвеждане на еврото в България по реда на чл. 3 на Закона за въвеждане на еврото в Република България.

§4. (нов, приет с Решение № 580 от Протокол №28/25.07.2025г)    Наредбата за изменение и допълнение на НАРЕДБА ЗА РЕКЛАМНАТА И ИНФОРМАЦИОННА ДЕЙНОСТ В ОБЩИНА БЕРКОВИЦА е приета с Решение № 580  по 

Протокол № 28 на дата: 25.07.2025 г. на Общински съвет - Берковица и подлежи на публикуване на интернет сайта на Община Берковица.

§ 5. (нов, приет с Решение № 580 от Протокол №28/25.07.2025г)    Контрол по изпълнението на Наредбата се възлага на Кмета на община Берковица.

